

**Инватакси қызметтерін ұсыну үшін объектілер мен межелі пункттердің тізбесін кеңейту туралы**

Қарағанды облысы Абай ауданының әкімдігінің 2025 жылғы 28 сәуірдегі № 23/08 қаулысы. Қарағанды облысының Әділет департаментінде 2025 жылғы 29 сәуірде № 6762-09 болып тіркелді

      "Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңына, Қазақстан Республикасы Көлік және коммуникация министрінің м.а. 2013 жылғы 1 қарашадағы № 859 "Автомобиль көлігімен мүгедектігі бар адамдарды тасымалдау жөнінде қызметтер көрсету қағидаларын бекіту туралы" бұйрығымен бекітілген, Автомобиль көлігімен мүгедектерді тасымалдау жөнінде қызметтер көрсету қағидаларының 31-тармағына сәйкес (Нормативтік құқықтық актілерді мемлекеттік тіркеу тізілімінде тіркелген № 8950) Абай қаласының әкімдігі ҚАУЛЫ ЕТЕДІ:

      1. Инватакси қызметін ұсыну үшін объектілер мен межелі орындар тізбесін келесі объектілер мен межелі орындар тізбесімен кеңейту:

      "Қарағанды облыстық зағип және нашар көретін азаматтарға арналған арнайы кітапханасы" коммуналдық мемлекеттік мекемесі (Қарағанды қаласы);

      Қарағанды қаласының медициналық мекемелері (жедел (шұғыл) медициналық көмек көрсету жағдайларын қоспағанда);

      Қарағанды қаласының әуежайы мен теміржол вокзалдары мен автовокзалдары;

      Қарағанды қаласының арнаулы әлеуметтік қызмет көрсететін ұйымдары;

      Қарағанды облысы білім басқармасының "Аутизмі бар балаларды қолдау орталығы" коммуналдық мемлекеттік мекемесі (Қарағанды қаласы);

      Қарағанды облысының мәдениет, архивтер және құжаттама басқармасының "Зағип және нашар көретіндер мәдениет үйі" коммуналдық мемлекеттік қазыналық кәсіпорыны (Қарағанды қаласы);

      Қарағанды қаласының мәдениет және спорт объектілері (мәдениет үйі, Шахтер стадионы, "Серік Сәпиев атындағы Бокс орталығы");

      Қарағанды облысы білім басқармасының "№ 9 арнайы мектеп-интернаты" коммуналдық мемлекеттік мекемесі (Саран қаласы);

      "№6 Қарағанды облыстық психологиялық-медициналық-педагогикалық консультациясы" коммуналдық мемлекеттік мекемесі (Шахтинск қаласы);

      мүгедектігі бар адамның жұмыс орны (Қарағанды қаласы);

      мүгедектігі бар адамдардың оқу орындары (Қарағанды қаласы).

      2. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Абай ауданының әкімі* | *С. Оспанов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК